Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 963/12/7713	Vranov nad Topľou, 4.2.2014
EEČ : 2-61-39-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2, písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 3.1.2013, spisová značka Pv 963/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
          Obvinený skutok spáchal tým, že dňa 15.11.2012 v čase okolo 12.00 hod.,   v lesnom poraste na parcele č. 512/2, dielci č. 181 nachádzajúcom sa v katastrálnom území XXXXX, ktorý patrí do lesného pôdneho fondu, si bez povolenia pomocou motorovej píly z ležiaceho kmeňa stromu druhu buk narezal 5 ks polien, každé  v dĺžke 1 m a priemere 20 cm na tenšom konci, ktoré si mienil následne privlastniť, čo sa mu už nepodarilo, keďže bol na mieste prichytený pracovníkmi XXXXX čím týmto konaním pre poškodeného XXXXX,  spôsobil škodu vo výške 3,12 Eur.   

Uznesením prokurátora Okresnej prokuratúry Vranov nad Topľou zo dňa 3.1.2013, spisová značka Pv 963/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením prokurátora Okresnej prokuratúry Vranov nad Topľou sp. zn. Pv 963/12-6 zo dňa 03.01.2013, bolo podľa § 216 ods. 1) Trestného poriadku, podmienečne zastavené trestné stíhanie obvineného XXXXX, nar. XXXXX v Giraltovciach, okr. Svidník, trvale bytom XXXXX vykonávané pre prečin krádeže podľa § 212 ods. 2, písm. d) Trestného zákona spáchaný v štádiu pokusu podľa § 14 ods. 1 Trestného zákona na tom skutkovom základe, že tento dňa 15.11.2012 v čase okolo 12.00 hod. v lesnom poraste na parcele č. 512/2, v dielci č. 181 nachádzajúcom sa v katastrálnom území obce XXXXX ktorý patrí do lesného pôdneho fondu, si bez povolenia pomocou motorovej píly z ležiaceho kmeňa stromu druhu buk narezal 5 ks polien, každé v dĺžke 1m a priemere 20 cm na tenšom konci, ktoré si mienil následne privlastniť, čo sa mu už nepodarilo, keďže bol na mieste prichytený pracovníkmi XXXXX, čím týmto konaním pre poškodeného XXXXX XXXXX, spôsobil škodu vo výške 3,12 EUR. 

          Vyššie uvedená skúšobná doba uplynula dňa 12.01.2014.

          V rámci zisťovania, či boli, resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na obvineného počas trvania  skúšobnej  doby  a  to  z miesta  jeho  trvalého  bydliska,  Obvodného  oddelenia  PZ XXXXX a Obvodného úradu vo XXXXX  Okrem toho zabezpečil aj  aktuálny odpis z registra trestov. Z  takto  získaných informácií a údajov zistil, že obvinený počas  skúšobnej doby viedol riadny život a jeho správanie nebolo doposiaľ riešené komisiou pre ochranu verejného poriadku. Rovnako zo správ Obvodného oddelenia PZ XXXXX a Obvodného úradu vo XXXXX vyplýva, že obvinený nemá žiadny záznam zo šetrenia pre spáchanie závažného priestupku a nevedie sa voči nemu ani žiadne trestné konanie, pričom aj z aktuálneho odpisu z registra trestov vyplýva, že nemá novší záznam potvrdzujúci existenciu takýchto konaní. 

		Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor